ভিক্টর পালমভ

ভিক্টর নিকন্দরোভিচ পালমভ ( ; ১০ অক্টোবর ১৮৮৮ - ৭ জুন ১৯২৯) ছিলেন একজন রুশ এবং ইউক্রেনীয় চিত্রশিল্পী। তিনি আভঁ-গার্দ শিল্পী হিসাবে বিশেষ পরিচিত ছিলেন।

 জীবন 
ভিক্টর পালমভ ১৮৮৮ সালের ১০ অক্টোবর রুশ সাম্রাজ্যের সামারা গভর্নরেটের সামারায় জন্মগ্রহণ করেন। শৈশব থেকেই তাঁর শৈল্পিক প্রতিভা স্বীকৃত হয়েছিল।Biografische Daten, veröffentlicht auf calendar.interesniy.kiev.ua (russisch, abgerufen am 24. Februar 2021) ১৯১১-১৯১৪ সাল পর্যন্ত তিনি মস্কো স্কুল অফ পেইন্টিং, স্কাল্পচার অ্যান্ড আর্কিটেকচারে পড়াশোনা করেন। ১৯২০-১৯২১ সাল পর্যন্ত তিনি রুশ কবি এবং  চিত্রশিল্পী  ডেভিড বার্লিউকের সাথে জাপান ভ্রমণ করেন। ১৯২৩-১৯২৪ সালে তিনি মস্কো ম্যাগাজিন লেফট ফ্রন্ট অফ দ্য আর্টস (এলইএফ)-এর সাথে যুক্ত ছিলেন - যা  চিত্রশিল্পের কনস্ট্রাকটিভিস্ট বা রচনাবাদ  এবং ফর্মালিস্ট বা রুশ রূপবাদের অঙ্গ। ভিক্টর ছিলেন রঙিন চিত্রকলার প্রতিষ্ঠাতা। ১৯২৫ সালে তিনি ডেভিড বুরলিউক, ভাদিম মেলার, ভ্যাসিলি ইয়েরমিলভ, আলেকজান্ডার বোগোমাজভ এবং আলেকজান্ডার খোভোস্তেঙ্কো-খভোস্তভের সাথে ইউক্রেনের বিপ্লবী শিল্প সমিতির (এআরএমইউ) সদস্য হন। ১৯২৭ সালে তিনি আলেকজান্ডার খভোস্তেঙ্কো-খভোস্তোভ, মার্ক এপশটাইন এবং আনাতোল পেট্রিটস্কির সাথে কনটেম্পোরারি ইউক্রেনীয়ান আর্টিস্ট ইউনিয়ন (ওএসএমউ)-এর সহ-প্রতিষ্ঠাতা ছিলেন। ১৯২৫ থেকে ১৯২৯ সাল পর্যন্ত তিনি কিয়েভ আর্ট একাডেমিতে অধ্যাপক ছিলেন। সেইসময়  কিয়েভ আর্ট একাডেমিতে  আলেকজান্ডার বোগোমাজভ, ভাদিম মেলার এবং ভ্লাদিমির ট্যাটলিনের সাথে কাজ করেন। কিয়েভ আর্ট একাডেমির বর্তমান নাম হলো  জাতীয় ভিজ্যুয়াল আর্টস অ্যান্ড আর্কিটেকচার একাডেমি। ইউক্রেনীয় আভঁ-গার্দের প্রতিনিধি "রঙ" সম্পর্কে তার নিজস্ব তত্ত্ব তৈরি করেছিলেন। তিনি ছিলেন নোভা হেনেরাসিয়া জার্নালে প্রকাশিত নতুন চিত্রকলার তত্ত্বের উপর বেশ কয়েকটি নিবন্ধের লেখক।Viktor Pal'mov, Marina Dmitrieva, Die Farbe in der Malerei, Zwischen Stadt und Steppe: Künstlerische Texte der ukrainischen Moderne aus den 1910er bis 1930er Jahren, Lukas Verlag für Kunst- und Geistesgeschichte, ২০১১, ISBN 978-3-86732-119-8}}

ভিক্টর পালমভ ৪০ বছর বয়সে ১৯২৯ সালের ৭ জুলাই সোভিয়েত ইউনিয়নের ইউক্রেনীয় এসএসআর- এর কিয়েভে মারা যান এবং লুকিয়ানভস্কা কবরস্থানে তাকে সমাহিত করা হয়।

ভিক্টর পালমভের চিত্রকর্ম 

 তথ্যসূত্র 

 Kudrytsky AV (ed.) 1997, Мистецво України: Біографічний довідник ( ইউক্রেনীয় ভাষায়) — Kyiv, 1997। — পৃ. ৪৬০।  —

বিষয়শ্রেণী:রুশ পুরুষ চিত্রশিল্পী
বিষয়শ্রেণী:২০শ শতাব্দীর রুশ পুরুষ শিল্পী
বিষয়শ্রেণী:২০শ শতাব্দীর রুশ চিত্রশিল্পী
বিষয়শ্রেণী:১৯২৯-এ মৃত্যু
বিষয়শ্রেণী:১৮৮৮-এ জন্ম
বিষয়শ্রেণী:সোভিয়েত চিত্রশিল্পী